Skýrslan hefur verið rúm fjögur ár í vinnslu . Það er hins vegar ekki þar með sagt að þetta hafi verið rangt sjónarmið miðað við aðstæðurnar og þær upplýsingar sem þá lágu fyrir . Árið 2014 hafði Seðlabanki Íslands gefið það út að um 270 milljónir evra myndu endurheimtast af láninu . Síðar var því bætt við að skoða sérstaklega lánveitinguna sjálfa . Seðlabankinn bar ábyrgð en starfsreglum ekki fylgt Tekist hefur verið á um það á undanförnum árum hver hafi tekið ákvörðun um að veita neyðarlánið . Bankinn hafði enda ótvíræða heimild til að veita þrautarvaralán án atbeina annarra valdhafa . Þá liggur fyrir að 21. apríl 2008 var samþykkt sérstök bankastjórnarsamþykkt , nr. 1167 , um viðbrögð Seðlabankans við lausafjárvanda banka . Í skýrslunni segir : „ Þegar þrautavaralánið var veitt voru uppi einstakar aðstæður sem líkja mátti við stríðsástand á mörkuðum eins og áður hefur komið fram og því þurfti að bregðast fljótt við . Vegna hinnar miklu tímapressu við lánveitinguna reyndist ekki unnt að fylgja starfsreglunum að öllu leyti enda geta slíkar reglur eingöngu verið leiðbeinandi en ekki bindandi þar sem ekki er alltaf hægt að sjá fyrir hvernig ástand í fjármálaáfalli raungerist . “ Muna ekki atburðarásina á sama hátt Ýmsar skýringar hafa einnig verið gefnar á því í gegnum tíðina hvað hafi valdið því að Kaupþingi hafi verið hjálpað en ekki öðrum íslenskum bönkum . Í skýrslu rannsóknarnefndar er eftirfarandi haft eftir Össuri : „ [ … fulltrúar J.P. Morgan ] sögðu : Þetta er bara svona , ykkar bankakerfi er þannig að það er varla hægt að bjarga því . Og ef það er hægt að bjarga einhverju þá er það Kaupþ … , þá er það KB . “ Mynd : Samsett Í skýrslu Seðlabankans kemur hins vegar fram að í viðtölum við þá sem voru í forsvari fyrir J.P. Morgan þessa örlagaríku nótt hafi þeir neitað að þeir hafi gefið til kynna að það væri á það reynandi að bjarga Kaupþingi . Þar er vitnað í viðtal Morgunblaðsins við Michael Ridley , sérfræðing hjá J.P. Morgan , sem var einn þeirra þriggja sem flogið var inn með einkaþotu frá London um kvöldmatarleytið 5. október 2008 til Reykjavíkur þar sem þeir fóru yfir stöðu bankakerfisins með íslenskum ráðamönnum . Seðlabankinn svaraði grein Hreiðars Más samdægurs og sagði að hann væri að ekki að segja satt . Davíð Oddsson skrifaði í kjölfarið Reykjavíkurbréf í Morgunblaðið undir þar sem hann hafnaði því sem Hreiðar Már hafði sagt í grein sinni . Þar sagði Davíð : „ Í gær var birt yfir þvera forsíðu Fréttablaðsins lygafrétt með viðeigandi myndum um stofnun og raunar einstakling sem öll fjölmiðlasamsteypan hefur haft veiðileyfi á síðan ítök núverandi eigenda hófust þar , þótt um hríð væri logið til um eignarhaldið [...] Eitt símtal við viðkomandi , stofnunina eða einstaklinginn hefði tryggt að blaðið yrði ekki sér til skammar með breiðsíðu sinni “ . Skýrsla Seðlabankans sýnir að Hreiðar Már var að segja rétt frá í grein sinni . Fjárhæðin var millifærð á reikning Kaupþings í Deutsche Bank í Frankfurt . Í greiðslufyrirmælum til þeirra erlendu banka sem Seðlabankinn tók út af reikningum sínum hjá til að greiða fjárhæðina kom fram að evrurnar skyldu vera Kaupþingi til reiðu samdægurs . “ Í grein Hreiðars Más frá því í október 2014 sagði hann að „ allt fjármagnið var nýtt til að tryggja aðgang viðskiptavina bankans í fjölmörgum löndum Evrópu að bankainnistæðum sínum , tryggja aðgang dótturbanka Kaupþings í Evrópu að lausafé og mæta veðköllum bankans vegna fjármögnunar hans og viðskiptavina hans á verðbréfum hjá alþjóðlegum bönkum í Evrópu . Með öðrum orðum þá var allt féð notað til að tryggja sem frekast var kostur rekstur og hag Kaupþings og viðskiptavina bankans . “ Katrín Jakobsdóttir forsætisráðherra fór fram á að fá upplýsingar um ráðstöfun neyðarlánsins . Ekki er farið yfir aðrar ráðstafanir á fé eða lánveitingar hjá Kaupþingssamstæðunni þessa daga í októbermánuði 2008 aðrar en þær sem fóru beint út af umræddum reikningi í Deutsche Banki í Frankfurt . Auk þess var staðfest að tvær greiðslur vegna hinna svokölluðu CLN-viðskipta fóru út af reikningi Kaupþings í Frankfurt eftir að neyðarlánið var veitt . Þær greiðslur eru staðfestar í skýrslu Seðlabankans . Þar segir að færslurnar beri með sér að „ áhlaup er í gangi á innstæður og önnur fjármögnun er að verða erfiðari sem lýsir sér í veðköllum sem væntanlega tengjast veð - og endurkaupasamningum . Auglýsing Már Guðmundsson segir í Morgunblaðinu í dag að bankinn hafi hvorki skoðað saknæmi þeirra ráðstafana sem gripið var til né til hverra stór hluti fjármunana fór , til að mynda sá hluti sem skilgreindur er sem gjaldeyrisviðskipti eða smærri viðskipti . „ Aðrir gætu náttúrlega sagt að það var líka að koma þarna inn annað fé , 698 [ milljónir evra ] . Í hvað var það nýtt ? Þar er um að ræða upplýsingar sem legið hafa fyrir hjá þrotabúi Kaupþings frá árinu 2010 , eða í níu ár , en aðilar máls hafa ekki beðið um fyrr en um síðustu áramót . Ýmislegt hefur verið rannsakað um það hvernig Kaupþing ráðstafaði fé þessa daga í byrjun október 2008 . Þar ber helst að nefna lán Kaupþings til félags sem hét Lindsor Holding upp á 171 milljón evra og er dagsett 6. október 2008 . Lindsor var , samkvæmt gögnum rannsakenda hjá embætti sérstaks saksóknara og Fjármálaeftirlitinu og yfirheyrslum yfir þeim sem að málinu komu , stýrt af stjórnendum Kaupþings . Í skýrslu Seðlabanka Íslands er ekkert nýtt sett fram um þá lánveitingu en greint frá því að um hana hafi verið fjallað í fjölmiðlum og í gæsluvarðhaldsúrskurði sem greint hafi verið frá opinberlega . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .